Soinujolearen semea (filma)

Soinujolearen semea 2018ko Fernando Bernués gipuzkoar zinema zuzendariaren film dramatikoa da, Bernardo Atxagaren izen bereko eleberrian oinarrituta dago.

Abra Producciones eta Tentazioak ekoitzia, Patxo Telleriak gidoia moldatu zuen eta Barton Filmsek eta Filmaxek banatu. Aurrenekoz Huelvako Zinema Iberoamerikarraren 44. jaialdian erakutsi zuten lana, 2018ko azaroaren bukaeran. 2018ko abenduan ere aurre-estreinaldia eskaini zuten Durangoko Azokan. 2019ko apirilaren 5ean Giza Eskubideen Donostiako Zinemaldia ireki zuen. Eta 2019ko apirilaren 12an estreinatu zen Hego Euskal Herriko zinema-aretoetan.

2012an antzerkira eraman zuen obra Bernuesek, artean ere Patxo Telleriaren gidoi-moldaketarekin eta oraingo filmeko hainbat aktorerekin.

Soinujolearen semea filma barrutik sortutako lan bat dela, ez dela kanpotik etorritako idazle edo zinemagile batek egindako lana azpimarratu zuen Bernardo Atxagak. Gertaerak, pertsonak eta gizartea Soinujolearen semea idatzi zuenean «barne-barnetik» deskribatu nahi izan zituela. Bernués zuzendariak ere hemengo jendea, bizimodua, lurra ikusi ditu liburuan.

 Grabaketako herriak 

Ultzaman grabatu zituzten Kaliforniako rantxoko irudiak, Beran eta Lesakan Obabako hainbat eszena, Obabako hotelekoak Donostiako Miramar jauregian.

 Sinopsia 

AEBetara joan zen bizitzera David eta orain hilzorian dago. Josebak, txikitako lagun minak, bisita egin dio eta horren bidez, bien iragana errepasatu da. Frankismoa, ETAn izan zuten parte hartzea, Gerra Zibilaren oihartzunak, tortura, traizioa...

 Aktoreak 

 Erreferentziak 

 Kanpo estekak 

 Filmaffinity
 Filma Internet Movie DataBase-n
 Filma ICAA katalogoan
 'Soinujolearen semea' filmaren klip bat primizian, eitb.eus-en EITB 2019-03-19
 Elkarrizketa Bernardo Atxagarekin Euskadi Irratian, Faktoria programan, Maite Altunarekin.

 Kanpo estekak 

Kategoria:Euskal Herriko film dramatikoak
Kategoria:Euskal Herriko gatazkari buruzko filmak
Kategoria:Euskarazko filmak
Kategoria:Gaztelaniazko filmak